
	EVA (če se akt objavi v Uradnem listu RS)

	GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Informacija o udeležbi državne sekretarke na Ministrstvu za notranje zadeve Tine Heferle na 2. Evropski konferenci o upravljanju meja, 23. in 24. februarja 2023 v Atenah – predlog za obravnavo

	1. Predlog sklepov vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji:
 
S K L E P

Vlada Republike Slovenije se je seznanila z Informacijo o udeležbi državne sekretarke na Ministrstvu za notranje zadeve Tine Heferle na 2. Evropski konferenci o upravljanju meja, 23. in 24. februarja 2023 v Atenah.


Barbara Kolenko Helbl 
 generalna sekretarka


Priloga:
· Informacija o udeležbi državne sekretarke na Ministrstvu za notranje zadeve Tine Heferle na 2. Evropski konferenci o upravljanju meja, 23. in 24. februarja 2023 v Atenah

Prejmejo:
· Ministrstvo za notranje zadeve
· Ministrstvo za zunanje in evropske zadeve


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državna sekretarka na Ministrstvu za notranje zadeve Tina Heferle se bo udeležila 2. Evropske konference o upravljanju meja. Ministrsko srečanje, ki ga že drugo leto zapored soorganizirajo Avstrija, Grčija, Litva in Poljska, bo tokrat med 23. in 24. februarjem 2023 v Atenah gostil grški minister za migracije in azil Notis Mitarachi. Udeleženci bodo predvidoma naslovili učinkovitost politik EU na področju upravljanja meja in vračanja, vprašanje zagotavljanja EU finančnih sredstev za nadgradnjo operativnih zmogljivosti držav članic ob zunanji meji EU, kot tudi pomen in ustreznost orodij, ki so predvidena v zakonodajnih predlogih v okviru Pakta o migracijah in azilu. Zaključki razprave bodo odraženi v skupni izjavi, k sprejemu katere so vabljene vse države udeleženke.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /
(Samo če izberete DA pod točko 6.a.)/

	7.b Predstavitev ocene finančnih posledic pod 40.000 EUR: 
Potrebna finančna sredstva za udeležbo na konferenci so zagotovljena v okviru materialnih stroškov Ministrstva za notranje zadeve.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	
Boštjan Poklukar
MINISTER


PRILOGA 1	


Informacija o udeležbi državne sekretarke na Ministrstvu za notranje zadeve Tine Heferle na 2. Evropski konferenci o upravljanju meja, 23. in 24. februarja 2023 v Atenah

1. Namen udeležbe:

Državna sekretarka na Ministrstvu za notranje zadeve Tina Heferle se bo udeležila 2. Evropske konference o upravljanju meja. Ministrsko srečanje, ki ga že drugo leto zapored soorganizirajo Avstrija, Grčija, Litva in Poljska, bo tokrat med 23. in 24. februarjem 2023 v Atenah gostil grški minister za migracije in azil Notis Mitarachi. Nanjo so vabljene države članice EU in schengnu pridružene države, Evropska komisija, agencije EU s področja migracij in notranjih zadev (Frontex, Europol in EUAA) ter Mednarodni center za razvoj migracijske politike. Udeleženci bodo predvidoma naslovili učinkovitost politik EU na področju upravljanja meja in vračanja, vprašanje zagotavljanja EU finančnih sredstev za nadgradnjo operativnih zmogljivosti držav članic ob zunanji meji EU, kot tudi pomen in ustreznost orodij, ki so predvidena v zakonodajnih predlogih v okviru Pakta o migracijah in azilu. Razprava bo gradila tudi na sklepih Evropskega sveta z dne 9. februarja 2023 in poudarkih ministrske konference o učinkovitem upravljanju zunanjih meja, ki je v začetku meseca potekala v Bolgariji. 

Zaključki razprave bodo predvidoma odraženi v skupni izjavi, k sprejemu katere so vabljene vse države udeleženke. Izjava je trenutno še v usklajevanju, bi se ji pa lahko potencialno pridružila tudi Slovenija, če končno besedilo ne bo odstopalo od njenih dosedanjih stališč.   

2. Program dogodka:

Dogodek se bo začel 23. februarja 2023 z delovno večerjo, ko bosta udeležence nagovorila gostitelj dogodka, grški minister za migracije in azil Notis Mitarachi ter podpredsednik Evropske komisije in komisar za spodbujanje evropskega načina življenja Margaritis Schinas. V okviru programa je prvi dan možen tudi ogled nočne misije obalne straže. Temu bo drugi dan sledil konferenčni del z razpravo o skupnih ukrepih, ki so potrebni za učinkovito upravljanje meja EU ter zagotavljanje uspešnejšega vračanja oseb, ki nimajo pravice ostati v EU. 

3. Obrazložitev:

Leto 2022 so med drugim zaznamovali različni nepredvideni izzivi na področju migracij, azila in upravljanja meja. Ruska vojaška agresija v Ukrajini je povzročila množično razseljevanje prebivalstva, katerega velik del je v nadaljevanju dobil začasno zaščito v članicah Evropske unije. Odziv EU na nastale razmere je nedvomno bil enoten, hiter in učinkovit, kar je dokazalo tudi izvedljivost skupnega evropskega pristopa k obravnavi kriznih situacij. Hkrati pa je lansko leto EU zabeležila izrazito povečanje nedovoljenih migracijskih tokov čez Sredozemlje in regijo Zahodnega Balkana, pa tudi vztrajni pritisk na njene vzhodne dele meje. To predstavlja veliko obremenitev za države članice ob zunanji meji, zaradi povečanja sekundarnih gibanj pa v nadaljevanju tudi za države članice v notranjosti – in torej zahteva usklajeno ukrepanje na ravni EU. Evropska politika upravljanja meja se mora prilagoditi nestanovitnemu mednarodnemu okolju ter novim in rastočim izzivom, vključno z instrumentalizacijo migracij v politične namene. Temeljiti mora na visoki stopnji pripravljenosti in prispevati k notranji varnosti po celotni uniji. Ob soočanju z raznimi tveganji in grožnjami bi zato EU in njene države članice morale delovati proaktivno, hitro in odločno.  Ob tem potrebujemo skupen evropski pristop, ki vključuje razvoj ustreznega pravnega in institucionalnega okvira, utemeljenega na skupnih vrednotah in načelih, ki pa bi vladam držav članic omogočil dejansko izvajanje učinkovitih in transparentnih rešitev. 

Republika Slovenija se zaveda, da je upravljanje zunanjih meja EU eden iz med ključnih stebrov celovite migracijske politike. Povečano število nedovoljenih vstopov na zunanjih mejah EU in sekundarnih gibanj v notranjosti predstavlja veliko obremenitev za nacionalne sisteme ter ovira delovanje schengenskega območja. Slovenija zato ocenjuje, da je treba za učinkovitejše upravljanje zunanjih meja in tudi zmanjšanje sekundarnih gibanj v notranjosti prednostno zagotoviti celovit izkoristek mandata agencije Frontex. To vključuje fleksibilno napotitev njegovega stalnega sestava na najbolj obremenjene dele zunanje meje EU, pri čemer je odgovornost tudi na strani držav članic, pa tudi sklepanje statusnih sporazumov in dogovorov z državami izvora in tranzita migrantov. Prednostno je treba nadaljevati delo na odprtih zakonodajnih postopkih, kot sta uredba o preverjanju državljanov tretjih držav na zunanjih mejah in sprememba zakonika o schengenskih mejah. Zagotoviti je treba ustrezno registracijo oseb na zunanjih mejah, saj bo to omogočilo boljši pregled nad tem, kdo vstopa na ozemlje EU. Čimprej morajo biti vzpostavljeni tudi vsi predvideni informacijski sistemi na področju pravosodja in notranjih zadev, ter dosežena njihova interoperabilnost. 

Navedeni ukrepi pa po mnenju Slovenije ne bodo zadostovali, če se ne bo rešilo vprašanja vračanja oseb, ki niso upravičeni do mednarodne zaščite ali zanjo niso zaprosili. Stopnja vračanja na ravni EU je že več let zaskrbljujoče nizka, kar je deloma tudi posledica nesodelovanja določenih partnerskih držav v postopkih ponovnega sprejema. Slovenija v tem oziru podpira t. i. vsevladni pristop, ki temelji na širokem naboru orodij in vzvodov v odnosu do tretjih držav, pri uporabi katerih pa mora biti EU tudi previdna. V zunanji dimenziji je treba zagotoviti bolj usklajeno nastopanje, kjer se pričakuje tudi večjo angažiranost Komisije in Evropske službe za zunanje delovanje. Več skupnih naporov na regionalni in evropski ravni je, ob podpori agencije Europol, treba usmeriti še v preprečevanje tihotapljenja migrantov, tudi ob upoštevanju vse večje digitaliziranosti storitev, ki jih nudijo sprovajalci. Slovenija tako podpira aktivnosti za boj proti tihotapljenju migrantov, ki se razvijajo v partnerskih državah, predvsem v regiji Zahodnega Balkana in v Severni Afriki. 

4. Delegacija Republike Slovenije:
· [bookmark: _GoBack]Tina Heferle, državna sekretarka, Ministrstvo za notranje zadeve, vodja delegacije,
· Anja Jazbinšek, Služba za evropske zadeve in mednarodno sodelovanje, Ministrstvo za notranje zadeve, članica delegacije.

